Atom nglungguhi watara 4% dhènsitas ènèrgi total kang ana jroning alam semesta kadeleng, kanthi dhènsitas rata-rata watara 0,25 atom/m3.[94] Jroning galaksi Bima Sakti, atom nduwé konsèntrasi kang luwih dhuwur, kanthi dhènsitas matèri jroning médhium antarlintang kisarané watara 105 nganti tekan 109 atom/m3.[95] Srengéngé dhéwé dipercaya ana jroning Gelembung Lokal, ya iku sawijining dhaérah kang ngandhut akèh gas ion, saéngga dhènsitas ing sakupengé iku watara 103 atom/m3.[96] Lintang mbentuk méga-méga padhet jroning médhium antarlintang, lan prosès èvolusionèr lintang bakal nyebabaké paningkatan kandhungan unsur kang luwih abot tinimbang hidrogen lan helium jroning médhium antarlintang. Nganti tekan 95% atom Bima Sakti kakonsèntrasi jroning lintang-lintang, lan massa total atom iki mbentuk watara 10% massa galaksi.[97] Massa sisané iku matèri peteng kang ora dikawruhi kanthi cetha.[98]